Document ID: 32008D0601

KOMISJONI OTSUS,
17. juuli 2008,
Madalmaadele täiendavate püügipäevade määramise kohta kalapüügi alalise lõpetamise alusel Skagerrakis, ICESi IIIa püügipiirkonna selles osas, mida ei hõlma Skagerrak ja Kattegat, ICESi IV püügipiirkonnas ja ICESi IIa püügipiirkonna EÜ vetes
(teatavaks tehtud numbri K(2008) 3586 all)
(Ainult hollandikeelne tekst on autentne)
(2008/601/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 16. jaanuari 2008. aasta määrust (EÜ) nr 40/2008, millega määratakse 2008. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) eriti selle IIA lisa punkti 10,
ning arvestades järgmist:
(1)
Määruse (EÜ) nr 40/2008 IIA lisa punktis 8 on täpsustatud maksimaalne päevade arv alates 1. veebruarist 2008 kuni 31. jaanuarini 2009, mille jooksul ühenduse kalalaevad, mille üldpikkus on vähemalt 10 meetrit ning mille pardal on vähemalt 80 mm suuruse võrgusilmaga piimtraalid, võivad viibida Skagerrakis, ICESi IIIa püügipiirkonna selles osas, mida ei hõlma Skagerrak ja Kattegat, ICESi IV püügipiirkonnas ja ICESi IIa püügipiirkonna EÜ vetes, nagu on määratletud IIA lisa punktis 2.1.
(2)
Vastavalt IIA lisa punktile 10 on komisjonil alates 1. jaanuarist 2002 püügitegevuse alalise lõpetamise alusel lubatud eraldada lisaarv püügipäevi, mille jooksul võib laev viibida selles geograafilises piirkonnas, kui selle pardal on kõnealused piimtraalid.
(3)
Madalmaad on 4. aprillil 2008 esitanud andmed, mis näitavad, et alates 1. jaanuarist 2002 tegevuse alaliselt lõpetanud laevad kasutasid 16 % püügikoormusest, mida kõnealuses geograafilises piirkonnas tegutsevad, vähemalt 80 mm suuruse võrgusilmaga piimtraale pardal hoidvad Madalmaade laevad 2001. aastal kasutasid.
(4)
Esitatud andmete kohaselt tuleks määruse (EÜ) nr 40/2008 artikli 8 kohaldamisajaks, st 1. veebruarist 2008 kuni 31. jaanuarini 2009 eraldada Madalmaadele vastavas geograafilises piirkonnas 19 lisapäeva merel laevade jaoks, mis hoiavad pardal piimtraale võrgusilma suurusega vähemalt 80 mm ja alla 90 mm, 23 lisapäeva merel laevade jaoks, mis hoiavad pardal piimtraale võrgusilma suurusega vähemalt 90 mm ja alla 100 mm ning 21 lisapäeva merel laevade jaoks, mis hoiavad pardal piimtraale võrgusilma suurusega vähemalt 100 mm.
(5)
Käesoleva otsusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 40/2008 IIA lisa I tabelis sätestatud maksimaalne päevade arv, mil vähemalt 80 mm ja alla 90 mm võrgusilma suurusega piimtraale pardal hoidvad Madalmaade lipu all sõitvad laevad, mis võivad viibida Skagerrakis, ICESi IIIa püügipiirkonna selles osas, mida ei hõlma Skagerrak ja Kattegat, ICESi IV püügipiirkonnas ja ICESi IIa püügipiirkonna EÜ vetes, suurendatakse 138 päevani aastas.
Artikkel 2
Määruse (EÜ) nr 40/2008 IIA lisa I tabelis sätestatud maksimaalne päevade arv, mil vähemalt 90 mm ja alla 100 mm võrgusilma suurusega piimtraale pardal hoidvad Madalmaade lipu all sõitvad laevad, mis võivad viibida Skagerrakis, ICESi IIIa püügipiirkonna selles osas, mida ei hõlma Skagerrak ja Kattegat, ICESi IV püügipiirkonnas ja ICESi IIa püügipiirkonna EÜ vetes, suurendatakse 166 päevani aastas.
Artikkel 3
Määruse (EÜ) nr 40/2008 IIA lisa I tabelis sätestatud maksimaalne päevade arv, mil vähemalt 100 mm võrgusilma suurusega piimtraale pardal hoidvad Madalmaade lipu all sõitvad laevad, mis võivad viibida Skagerrakis, ICESi IIIa püügipiirkonna selles osas, mida ei hõlma Skagerrak ja Kattegat, ICESi IV püügipiirkonnas ja ICESi IIa püügipiirkonna EÜ vetes, suurendatakse 150 päevani aastas.
Artikkel 4
Käesolev otsus on adresseeritud Madalmaade Kuningriigile.
Brüssel, 17. juuli 2008

Labels: 11
18
6